Lyse-konsernet

Lyse AS er et norsk industrikonsern med virksomhet innen energi, infrastruktur og telekommunikasjon. Konsernet eies av 14 kommuner i Sør-Rogaland og har sin hovedvirksomhet på Jæren. Røttene til Lyse går tilbake til etableringen av de første elektrisitetsverkene på starten av 1900-tallet som ble motoren i industrialisering og modernisering av Norge. Tilgangen på kraft og styring av sektoren sto fast frem mot 1990-tallet. I 1947 ble selskapet Lyse Kraft DA etablert med formål om å bygge ut vannkraftressursene i Lysebotn. Navnet Lyse er inspirert av Lyseelva i Lysebotn.

Dagens konsern ble til 17. juni 1998 med en fusjon av flere energiselskaper i Sør- Rogaland. Energiselskapene som fusjonerte var Stavanger Energi, Lyse Kraft, Ryfylke Energi, Sola Energi, Sandnes Energi, Time Energi og Maudal Kraftlag DA. 

Hovedkontoret til konsernet er på Mariero i Stavanger. Ved Høyland i Sandnes har Lyse Elnett sitt hovedkontor.

Selskaper i Lyse-konsernet
Konsernet består av en rekke heleide datterselskaper. De er Lyse Produksjon AS, Smartly AS, Lyse Elnett AS, Lyse Dialog AS, Lyse Lux AS, Lyse Neo AS, Lyse Fiber AS, Lyse Fiberinvest AS, Altibox AS, Altibox Danmark AS, og Signal Bredbånd AS. I tillegg har Lyse-konsernet eierandeler i Lyse Kraft DA, Sira Kvina Kraftselskap DA, Viken Fiber AS, Nordvest Fiber AS, Istad Fiber AS, Bergen Fiber AS, Altifiber AS og Nimbus Direct AS.

Lyse AS er moderselskapet i industrikonsernet med virksomhet innen energi, telekommunikasjon og infrastruktur. Selskapet har vært operativt siden 1. januar 1999 etter en fusjon den 17. juni 1998 mellom energiselskapene i kommunene Stavanger, Sandnes, Sola og Time og energiselskapene Ryfylke Energi og Lyse Kraft.

Altibox AS
Altibox AS er et datterselskap i Lyse-konsernet. Selskapets forretningskontor er i Stavanger. Altibox utvikler, leverer og drifter infrastruktur og underholdnings- og telekommunikasjonstjenester til Lyse og nærmere 40 øvrige partnere i Norge og Danmark under merkevaren Altibox. Altibox har levert internett-, tv- og telefonitjenester over fiber siden 2002. Gjennom samarbeid med regionale og lokale fiberleverandører har Altibox-partnerskapet til sammen 708.913 aktive kunder (per 31.12.2020) hvorav om lag 50.000 er tilhørende i Danmark. Det betyr at om lag halvannen million mennesker bruker tjenester fra Altibox. Altibox er Norges største leverandør av fiberbredbånd. Målgruppen for selskapet er både privatpersoner, bedrifter og leverandører av internasjonale kommunikasjonstjenester.

Altibox Danmark AS 
I 2008 kjøpte Lyse stamnettet og de 9.000 kundene til MidtVest Bredbånd og etablerte Altibox Danmark. Selskapets hovedkontor har siden da vært lokalisert i byen Skanderborg, som ligger 15 kilometer sørvest for Århus.

Per april 2021 leverer Altibox Danmark bredbånd, underholdnings- og telefonitjenester til over 50.000 husstander og bedrifter i Danmark.

Smartly AS
Smartly ble stiftet 1. januar 2013 under navnet Lyse Smart AS. Selskapets forretningskontor er i Stavanger. Smartly er et datterselskap og en merkevare i Lyse-konsernet. Selskapet utvikler og leverer bærekraftige energiløsninger for hjem, boligselskap, bedrifter og privatkunder. Selskapet utvikler blant annet løsninger for elbillading, energimåling og rapportering, samt styring av energi og effektforbruk.

Lyse Fiber AS
Lyse Fiber leverer Altibox-produkter til privat- og bedriftskunder i Sør-Rogaland. En av Lyse Fibers hovedoppgaver er å fortette fibernettet og hele tiden vurdere hvor det er mest hensiktsmessig å bygge ut. 

Selskapet er lokalisert på Mariero i Stavanger og ble etablert i 2012.

Lyse Dialog AS
Lyse Dialog AS er et datterselskap i Lyse-konsernet. Lyse Dialog AS er konsernets ansikt ut mot kundene. Det er Lyse Dialog AS som inngår alle avtaler med kunder, besvarer henvendelser fra kunder og står for fakturering. Lyse Dialog er lokalisert i Stavanger (Mariero og Jørpeland) og i Porsgrunn. Hovedkontoret er på Mariero hvor ledelse og stab er plassert, i tillegg til majoriteten av kundebehandlere.

Lyse Kraft DA 
Lyse Kraft er eier av Lyses kraftverk i Sør-Rogaland og Røldal Suldal Kraftverkene (RSK), i alt 20 kraftverk.

Kraftverk som er heleid av Lyse 

 Breiava kraftverk (Hjelmeland)
 Bærheim varmekraftverk (Sandnes)
 Flørli kraftverk (Sandnes)
 Hauskje kraftverk (Hjelmeland)
 Hetland kraftverk (Hå)
 Lysebotn kraftverk (Sandnes)
 Lysebotn II kraftverk (Sandnes)
 Maudal kraftverk (Gjesdal)
 Oltedal kraftverk (Gjesdal)
 Oltesvik kraftverk (Gjesdal)
 Sviland kraftverk (Sandnes)
 Tjodan kraftverk (Forsand)

Kraftverk som er deleid av Lyse 
 Jørpeland Kraft
 Sira-Kvina Kraftselskap
 Ulla-Førreverkene
Suldal 1 Kraftverk
Suldal 2 Kraftverk
Røldal Kraftverk
Novle Kraftverk
Kvanndalen Kraftverk
Middyr Kraftverk
Svandalsflona Kraftverk
Vasstøl Kraftverk
Midtlæger Kraftverk

Litteratur 
 Nerheim, Gunnar (1997): Ingen skal fryse med kraft fra Lyse, Lyse kraft AS, Sandnes.

Referanser

Eksterne lenker 
 
 Altibox
 Smartly

 
Næringsliv i Stavanger
Næringsliv i Sandnes
Norske kommunale selskaper
Norske kraftselskaper